NOTĂ DE FUNDAMENTARE
la proiectul de decizie „Cu privire la executarea lucrărilor de defrișare și curățare a arborilor
în zona de protecție a drumului public din satul Olănești,
proprietate publică a raionului Ștefan Vodă”
1. Denumirea sau numele autorului și, după caz, a/al participanților la elaborarea proiectului actului normativ
Proiectul de decizie este elaborat de către vicepreședintele raionului, în baza demersului Primăriei satului Olănești.
2. Condițiile ce au impus elaborarea proiectului actului normativ
2.1. Temeiul legal sau, după caz, sursa proiectului actului normativ
Proiectul este elaborat în baza:
· Demersului Primăriei satului Olănești nr. 42 din 02.04.2026; 
· Deciziei Consiliului raional Ștefan Vodă nr. 6/27 din 16 decembrie 2025 „Cu privire la executarea lucrărilor de defrișare și curățare a arborilor în zona de protecție a drumurilor publice proprietate publică a raionului Ștefan Vodă”; 
· art. 26 alin. (7) lit. c) din Legea Regnului Vegetal nr. 239/2007; 
· Legii nr. 591/1999 cu privire la spațiile verzi ale localităților urbane și rurale; 
· Regulamentului aprobat prin Hotărârea Guvernului nr. 27/2004; 
· Hotărârii Guvernului nr. 1468/2016 privind aprobarea listelor drumurilor publice naționale și locale; 
· art. 43 alin. (1) lit. g) și lit. t), art. 46 din Legea nr. 436/2006 privind administrația publică locală. 
2.2. Descrierea situației actuale și a problemelor care impun intervenția
În zona de protecție a drumului public din satul Olănești există arbori și vegetație care afectează vizibilitatea, siguranța circulației rutiere și întreținerea corespunzătoare a infrastructurii rutiere.
Ca urmare a examinării situației din teren și a solicitării înaintate de către Primăria satului Olănești, s-a constatat necesitatea executării lucrărilor de defrișare și curățare a arborilor, în conformitate cu actele permisive și normele de protecție a mediului.
3. Obiectivele urmărite și soluțiile propuse
3.1. Principalele prevederi ale proiectului și evidențierea elementelor noi
Proiectul de decizie prevede:
· aprobarea executării lucrărilor de defrișare și curățare a arborilor în zona de protecție a drumului public din satul Olănești; 
· executarea lucrărilor din contul Primăriei satului Olănești; 
· respectarea actelor permisive și a normelor de protecție a mediului; 
· evidența masei lemnoase rezultate și distribuirea acesteia persoanelor în etate cu venituri mici; 
· desemnarea unei persoane responsabile pentru coordonarea și acordarea suportului metodologic. 
3.2. Opțiunile alternative analizate și motivele pentru care acestea nu au fost luate în considerare
Menținerea situației existente ar putea genera riscuri pentru securitatea circulației rutiere și degradarea condițiilor de exploatare a drumului public.
O altă opțiune ar fi executarea parțială a lucrărilor, însă aceasta nu ar soluționa integral problemele identificate. Prin urmare, executarea lucrărilor conform actelor permisive reprezintă soluția optimă.
4. Analiza impactului de reglementare
4.1. Impactul asupra sectorului public
Proiectul va contribui la îmbunătățirea condițiilor de circulație și la întreținerea corespunzătoare a infrastructurii rutiere publice.
4.2. Impactul financiar și argumentarea costurilor estimative
Cheltuielile aferente executării lucrărilor vor fi suportate din contul bugetului Primăriei satului Olănești, fără alocarea mijloacelor suplimentare din bugetul raional.
4.3. Impactul asupra sectorului privat
Proiectul nu generează impact direct asupra sectorului privat.
4.4. Impactul social
Impact pozitiv prin sporirea siguranței circulației și sprijinirea persoanelor social-vulnerabile prin distribuirea masei lemnoase rezultate în urma lucrărilor.
4.4.1. Impactul asupra datelor cu caracter personal
Proiectul nu presupune prelucrarea datelor cu caracter personal, cu excepția eventualelor liste administrative întocmite de autoritatea publică locală conform legislației.
4.4.2. Impactul asupra echității și egalității de gen
Proiectul nu generează impact negativ asupra echității și egalității de gen.
4.5. Impactul asupra mediului
Lucrările vor fi executate în baza actelor permisive și cu respectarea normelor de protecție a mediului, pentru prevenirea impactului negativ asupra ecosistemului local.
4.6. Alte impacturi și informații relevante
Implementarea proiectului va contribui la întreținerea corespunzătoare a drumurilor publice și la îmbunătățirea aspectului zonei aferente.
5. Compatibilitatea proiectului actului normativ cu legislația UE
5.1. Măsuri normative necesare pentru transpunerea actelor juridice ale UE în legislația națională
Nu se aplică.
5.2. Măsuri normative care urmăresc crearea cadrului juridic intern necesar pentru implementarea legislației UE
Nu se aplică.
6. Avizarea și consultarea publică a proiectului actului normativ
Proiectul urmează a fi publicat în Registrul de stat al actelor locale și pe pagina web oficială a Consiliului raional Ștefan Vodă, conform prevederilor legislației privind transparența decizională.
7. Concluziile expertizelor
Proiectul va fi supus expertizei juridice și, după caz, avizării subdiviziunilor competente, conform legislației în vigoare.
8. Modul de încorporare a actului în cadrul normativ existent
Proiectul se încadrează în cadrul normativ existent privind administrarea drumurilor publice, protecția mediului și gestionarea spațiilor verzi.
9. Măsurile necesare pentru implementarea prevederilor proiectului actului normativ
Implementarea prevederilor deciziei va fi asigurată de către:
· Primăria satului Olănești; 
· Direcția construcții, gospodărie comunală și drumuri; 
· persoana responsabilă desemnată prin decizie. 
Aceste entități vor asigura executarea lucrărilor, respectarea cadrului legal și monitorizarea procesului de implementare.

